Gewonde vrou in pad aangetrefParamedici op die toneel. (Foto: Rescue Care) ŉ Vrou is in ŉ kritieke toestand nadat sy Woensdag verskeie kere geskiet en vir dood op die M7 by Durban agtergelaat is. Garrith Jamieson, woordvoerder van Rescue Care, sê in ŉ verklaring paramedici is net ná 16:30 na die toneel in Northdene ontbied waar hulle die vrou, vermoedelik in haar 30’s, in die pad aangetref het. Volgens Jamieson het die vrou verskeie skietwonde aan haar bolyf en arms gehad. Die vrou is op die toneel gestabiliseer voordat sy na die Chief Albert Luthuli Nkosi-hospitaal in Durban gehaas is waar sy in die sorg van ŉ trauma-eenheid gelaat is. Maroela Media het ŉ navraag aan die KwaZulu-Natalse polisie gerig en wag op terugvoer.